Blødningsforstyrrelser i overgangsalderen kan for en kort periode afhjælpes med en behandling med et rent gestagenpræparat i 10-12 dage, hvorefter der kommer en menstruationslignende blødning. Hvis man så tæller frem i kalenderen, kan man starte næste behandling på 15. dag og således få noget der ligner en normal cyklus. Hvis problemet bliver ved, er den bedste behandling en hormonspiral . Hormonspiralen har som har flere fordele udover at blødningerne aftager: Den giver sikker prævention og kan bruges som det tilskud af gestagen, der er nødvendigt hvis man ønsker østrogenbehandling for hedeture på et senere tidspunkt. Der er også mulighed for kirurgisk behandling af de kraftige blødninger.